Борбордук күч
Борбордук күч ар кандай абалдагы нерсенин аракеттенүү сызыгы күчтүн борборундагы чекит аркылуу өтүп, нерсеге аракет кылган күч. Ага планетанын борборуна багытталган оордук күчү, электр-статикалык тартуу же түртүү күчү жана башкалар кирет. Борбордук күчтүн аракетиндеги эркин нерсенин масса борбору тегиз ийри сызык боюнча кыймылдайт, ал эми масса борбору менен күчтүн борборун туташтырган кесинди убакыттын бирдей аралыгында бирдей аянтты сызат. Борбордук күчтүн кыймыл теориясы асман механикасында, космоско учуучу аппараттардын, жасалма жандоочулардын жана башка кыймылын эсептөөдө кеңири колдонулат.
Техника

Колдонулган адабияттар
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4